burgasdotpro/wikipedia huggingface dataset:
Michel Hulin

Michel Hulin (* 1936) je francúzsky filozof, odborník na indickú filozofiu.
Život.
Michel Hulin je emeritný profesor na Univerzite Paris - Sorbonne, na ktorej vyučoval indickú a porovnávaciu filozofiu od roku 1981 do roku 1998. V rámci indickej filozofie sa špecializuje na advaita védántu.
Na Bítovské cestě

Na Bítovské cestě je prírodná rezervácia ev. č. 5934 neďaleko obce Bítov v okrese Znojmo v nadmorskej výške 350 - 448 metrov. Oblasť spravuje AOPK ČR.
Ochrana.
Prírodná rezervácia je zriadená pre ochranu prírodných výskytov a vzácnych druhov motýľov. Predmetom ochrany sú hercynské dubohrabiny, sutinové lesy, štrbinová vegetácia silikátových hornín a drolin, pohyblivé sutiny silikátových hornín. Z hmyzu je predmetom ochrany kriticky ohrozený jasoň chochlačkový "(Parnassius mnemosyne)", roháč veľký "(Lucanus cervus)" a fuzáč veľký "(Cerambyx cerdo)".
Pod Havranem

Pod Havranem je prírodná rezervácia ev. č. 5928 neďaleko obce Jamolice v okrese Znojmo v nadmorskej výške 250 - 386 metrov. Oblasť spravuje AOPK ČR.
Ochrana.
Predmetom ochrany sú sutinové lesy, štrbinová vegetácia silikátových skál a drolín, suché vresoviská nížin a pahorkatín. Z rastlín je predmetom ochrany kyjanôčka bezlistá "(Buxbaumia aphylla)", z motýlich druhov spriadač kostihojový "(Euplagia quadripunctaria)".
Bau (prírodná pamiatka)

Bau je prírodná pamiatka ev. č. 5921 neďaleko obce Podhradí nad Dyjí v okrese Znojmo v nadmorskej výške 350 - 430 metrov. Oblasť spravuje AOPK ČR.
Ochrana.
Predmetom ochrany sú nízke xerofilné kroviny – porasty so skalníkmi
"(Cotoneaster spp.)", hercynské dubohrabiny, sutinové lesy, štrbinová vegetácia silikátových
skál a drolín, skalná vegetácia s kostravou tvrdou "(Festuca pallens)". Z rastlín je predmetom
ochrany arábka málokvetá "(Arabis pauciflora)", z hmyzu roháč veľký "(Lucanus cervus)" a
fuzáč veľký "(Cerambyx cerdo)".
Cena Grammy za najlepší popový výkon dua alebo skupiny

Cena Grammy za najlepší popový výkon dua alebo skupiny (angl. Grammy Award for Best Pop Duo/Group Performance) je ocenenie udeľované na Grammy Awards od roku 2012, ktoré je zlúčením troch predošlých kategórii: Najlepšia spevácka popová spolupráca (Best Pop Collaboration with Vocals), Najlepší popový výkon dua alebo skupiny s vokálom (Best Pop Performance By A Duo Or Group With Vocals) a Najlepší inštrumentálny popový výkon (Best Pop Instrumental Performance).
Bau

Bau môže byť:
Amber Heardová

Amber Heardová (; * 22. apríl 1986, Austin, Texas, Spojené štáty) je americká herečka a modelka známa z filmov "Friday Night Lights" (2004), "Zombieland" (2009) či "Machete zabíja" (2013). Otvorene sa priznala k svojej bisexuálnej orientácii. Od roku 2015 tvorila 2 roky pár s hercom Johnnym Deppom. V roku 2022 prehrala súdny spor s Johnnym Deppom, ktorý ju žaloval za urážky na cti. 
Životopis.
Amber Heardová sa narodila 22. apríla 1986 v texaskom Austine. Jej rodičia sa volajú David a Paige a má sestru Whitney. Navštevovala St. Michaels Catholic Academy v Austine, ktorú vo svojich 17 rokoch musela opustiť kvôli herectvu. Začínala v seriáloch ako "O.C. California" či "Myšlienky vraha", neskôr získala prvú filmovú rolu vo filme "Friday Night Lights". O rok získala ďalšiu skúsenosť vo filme "Jej prípad" po boku Chalize Theronovej. O to viac priestoru dostala v trileri "All the Boys Love Mandy Lane", kde si strihla Amber hlavnú úlohu.
V roku 2009 sa ukázala v hororovej komédii "Zombieland," v ktorej sa objavila aj s herečkou Emmou Stone. Ďalší úspech započala s Johnnom Deppom v romantickej dráme "Rumový denník" z roku 2011. V rovnakom roku tiež bodovala v akčnom trileri "Smrtonosná jazda" s Nicolasom Cageom, kde stvárnila servírku, ktorá pomáha pátrať otcovi po jeho nezvestnej dcére. Objavila sa tiež v britskom televíznom programe "Top Gear".
V roku 2015 sa objavila v pokračovaní kasového trháku "Magic Mike XXL" kde stvárnila fotografku, ktorá flirtuje s hlavným hrdinom filmu, ktorého stvárnil herec Channing Tatum. Ukázala sa tiež ako baletka v dráme "Dánske dievča" s hercom Eddiem Redmaynom. Film mal premiéru na 72. festivale v Benátkach.
Amber je športovo založená. Má rada golf, plávanie, potápanie či tenis. Do roku 2012 žila s fotografkou Taysou van Ree, čím sa aj priznala k svojej bisexuálnej orientácii. Od roku 2015 žila s hercom Johnnym Deppom, s ktorým sa v roku 2017 rozišla. Momentálne je najviac známa vďaka súdnemu konaniu so svojim bývalým manželom, ktorého obvinila z fyzického a psychického týrania. Momentálny priebeh poukazuje na údajne tyranie zo strany Amber.
Patrofilos

Patrofilos () môže byť:
Interflug

Interflug Gesellschaft für internationalen Flugverkehr mit beschränkter Haftung (skrátený názov: "Interflug GmbH") bol v rokoch 1963 až 1990 východonemecký národný letecký dopravca. Spoločnosť sídlila vo východnom Berlíne a prevádzkovala pravidelné aj charterové lety nielen do európskych destinácií, ale aj medzi kontinentmi zo svojej základne na letisku Berlín-Schönefeld so zameraním na krajiny RVHP. S následným opätovným zjednotením Nemecka spoločnosť zanikla.
Destinácie.
Pravidelné linky Interflugu v lete 1974:
Flotila.
Spoločnosť Interflug používala nasledujúce lietadlá:
Expedícia Lambaréné

Expedícia Lambaréné bola študentská expedícia do nemocnice Alberta Schweitzera v gabonskom Lambaréné, kam viezla zásielku liekov. Iniciátormi expedície boli Petr Bárta a Petr Bartůněk. 
Výprava odštartovala 1. januára 1968 o 10:23 h z pražského Staromestského námestia a späť do Prahy sa vrátila 13. septembra toho istého roku. Celkovo trvala 257 dní a expedičná Tatra 138 6x6 VN pri nej najazdila viac ako 35 000 km. Hlavným sponzorom výpravy bolo ministerstvo ťažkého priemyslu a náklady na prevádzku vozidla v Afrike kryl podnik zahraničného obchodu Motokov. Tatra sa stala majetkom rektorátu Karlovej univerzity.
Cieľ expedície.
Cieľom expedície bolo doviezť do nemocnice v Gabonskom Lambaréné, založenej Albertom Schweitzerom, dar v podobe liekov, zdravotníckeho materiálu a lekárskych prístrojov. Po občianskej vojne v roku 1960 sa táto nemocnica dostala do vážnych ťažkostí.
Vozidlo.
Špeciálne upravený nákladný automobil Tatra 138 6x6 VN - Lambaréné poskytla Tatra Kopřivnice a dodnes je vystavený v múzeu Tatry. Účastníci výpravy ho nazývali "Drobček". 
Trasa expedície.
PrahaRijekaKáhiraAsuánChartúmAddis AbebaNairobiKilimandžároDar es SalaamLusakaLivingstoneLusakaKinshasaBrazzavillePoint NoirLibrevilleDoualaLagosIn-SalahAlžírMarseilleParížMníchovPraha
Expedícia nedosiahla cieľ svojej cesty, pretože nebola rozhodnutím miestnej vlády vpustená na územie Gabonu. Časť humanitárnej pomoci museli účastníci výpravy odovzdať zástupcom nemocnice, ku ktorým patrila dcéra Alberta Schweitzera, v gabonskom prístave Libreville na palube francúzskej lode Generál Mangin, ktorá výpravu prevážala z Konga do Nigérie. Presvedčili sa, že zdravotnícky materiál, ktorý vopred odoslali inou loďou, je už na mieste a slúži v nemocnici svojmu účelu.
Expedícia Lambaréné '88.
Do Lambaréné dorazila ďalšia študentská expedícia Lambaréné '88, vedená medikom Miroslavom Krížom, ktorá využívala automobil Liaz. Ďalšími členmi výpravy boli Martin Čech, Jan Čech, Miloš Klášterecký, Vratislav Mrázek, Luboš Poušek a novinár Marek Šálek z redakcie časopisu "Mladý svět". Výprava však nekopírovala trasu svojich predchodcov pred dvadsiatimi rokmi a ich cesta viedla v oboch smeroch cez Saharu, takže bola o poznanie kratšia a menej náročná. 3. februára 1989 došla expedícia do cieľa a odovzdala v Lambaréné zdravotnícky materiál a 13 000 kusov okuliarov, dar česko-slovenských občanov chudobným Afričanom.
Tatra okolo sveta

Tatra okolo sveta bola expedícia Tatry 815 GTC (Grand Tourist Caravan) okolo sveta, ktorá na svojej ceste propagovala Tatru a česko-slovenské výrobky. Výprava vyrazila 18. marca 1987 z vtedajšej ČSSR a vrátila sa za 37 mesiacov v apríli 1990 do ČSFR. Nadstavbu vozidla postavili vo vtedajšej Vagónke Studénka a s vozidlom sa môžeme stretnúť v Technickom múzeu v Kopřivnici.
História.
Iniciátorom výpravy bol kameraman Jiří Stöhr, účastník študentskej expedície Lambaréné s T 138, ktorý v spolupráci s vedením Tatry Kopřivnice pripravoval výpravu celé tri roky. Ďalšími členmi výpravy sa stali jadrový fyzik Stanislav Synek (tlmočník výpravy, zvukár), publicista Petr Bárta (propagácia, klapka), geológ Dr. František Jeniš (pilot motorového rogala), technik Dalibor Petr (vodič, kuchár) a majster skúšobne motorov podniku Tatra Karel Valchař (druhý vodič). V Číne sa k výprave pripojil aj Ing. Aleš Novák, v tom čase vedúci skúšobne motorov Tatra.
Výprava vyrazila 18. marca 1987 a vrátila sa za 37 mesiacov v apríli 1990. Expedícia viedla cez šesť kontinentov a merala 139 860 km. V Guatemale bola celá posádka uväznená, prepustení boli až po niekoľkých dňoch, pričom z vozidla bola zabavená časť nazhromaždeného materiálu. V roku 1989 pri splavovaní rieky Hunza v Pakistane tragicky zahynul František Jeniš, po tom, čo sa s ním a A. Novákom prevrátil čln.
Výprava sa domov vrátila až po nežnej revolúcii a o jej výsledky nebol vtedy veľký záujem. Naviazané obchodné kontakty stratili zmysel a členovia boli podozrievaní z vyzvedačstva. Výsledky cesty neboli uverejnené v plánovanom rozsahu. Zišlo zo zostavenia 56 dielneho seriálu z natočeného materiálu a k divákom sa nedostal ani dvojdielny celovečerný dokument. Záujemcovia tak môžu čerpať iba z vytlačeného seriálu reportáží vo vtedajšom "armádnom" dvojtýždenníku "Zápisník" a vydanej knižnej podoby.
Technické parametre.
Tatra 815 GTC
Profiled

Profiled je album, na ktorom je kompilácia z interview anglickej rockovej skupiny Led Zeppelin. Dňa 21. septembra 1990 ich vydalo na CD nosiči hudobné vydavateľstvo Atlantic Records. Album "Profiled" bol vytvorený ako propagačné a sprievodné CD k nedávno vydanému boxsetu. V roku 1992 bola táto kompilácia vydaná komerčne, ako súčasť špeciálnej edície výberového albumu "Led Zeppelin Remasters".
Propiolaktón

Beta-propiolaktón (systematický názov je oxetan-2-on) je organická chemická zlúčenina a patrí do skupiny látok z triedy beta-laktámov. Pri izbovej teplote to je bezfarebná, vysokotoxická a horľavá kvapalina so slabou sladkou vôňou. Látka dráždi oči, pokožku a je to dokázaný karcinogén.
Je dobre miešateľná s vodou, etanolom, acetónom, dietyléterom a chloroformom.
Použitie.
β-propiolaktón má dezinfekčné účinky a používa sa pri sterilizácii krvnej plazmy, chirurgických nástrojov a enzýmov. Hlavné využitie β-propiolaktónu je ako surovina pre syntézu iných chemických zlúčenín.
Matt Bomer

Matthew Staton „Matt“ Bomer (* 11. október 1977, Webster Groves, Missouri, USA) je americký herec. Preslávil ho televízny seriál "Biele goliere" (20092014).
Detstvo a mladosť.
Narodil sa v Missouri a navštevoval Klein High School s hercom Lee Paceom. Obaja hrali v neziskovej divadelnej organizácií. V roku 2001 odpromoval na vysokej škole Carnegie Mellon University v Pittsburghu v Pensylvánii a získal bakalársky titul v odbore výtvarného umenia. V show u Ellen DeGeneres priznal, že už odmalička túžil po hereckej kariére.
Kariéra.
Začínal v televíznych seriáloch ako napríklad "All My Children", kde tiež začínali herci Sarah Michelle Gellarová či Josh Duhamel. V roku 2003 debutoval aj po boku Elizy Dushkuovej v seriáli Tru Calling, kde stvárnil priateľa hlavnej postavy. Objavil sa aj v thrilleri "Tajomný let" (2005) s herečkou Jodie Fosterovou, kde získal menšiu rolu. O dosť viac priestoru sa mu dostalo v roku 2006, v horore podľa skutočných udalostí, "", kde sa vžil do úlohy Erica, ktorý je povolaný na vojnu.
Zahral si aj v seriáloch ako "Chuck" či "Glee". V roku 2009 bol obsadený do hlavnej úlohy v seriáli "Biele goliere", v ktorom stvárňuje odsúdeného Neala Caffreya, ktorý utiekol z väzenia. Predstavil sa ako 105-ročný Henry Hamilton, ktorý dal Justinovi Timberlakeovi „svoj čas“ vo filme "Vymedzený čas" (2011). V rovnakom roku stvárnil striptéra v komédií "Magic Mike" (aj v druhom pokračovaní).
V roku 2015 usiloval o úlohu Christiana Greya vo filme "Päťdesiat odtieňov sivej". Konkurzom však neprešiel. Získal Zlatý glóbus v dráme "The Normal Heart", kde stvárnil muža zomierajúceho na ochorenie AIDS. Matt musel kvôli postave schudnúť viac ako 20 kg. V jednom z jeho interview priznal, že to bolo veľmi zložité obdobie a veľmi to ovplyvnilo jeho zdravie a náladu.
Súkromný život.
Je zaraďovaný medzi najpríťažlivejších mužov showbiznisu. V roku 2012 sa priznal k homosexuálnej orientácií a žije s manželom Simonom Hallsom, s ktorým vychováva troch synov. Tých im porodila náhradná matka.
Božický mokřad

Božický mokřad je prírodná rezervácia ev. č. 5856 neďaleko obce Božice v okrese Znojmo v nadmorskej výške 186 metrov. Oblasť spravuje AOPK ČR.
Ochrana.
Predmetom ochrany je revitalizovaná mokraď s bohatým výskytom obejživelníkov, najmä kunky červenobruchej "(Bombina bombina)" a ďalších významných a vzácných druhov živočíchov a rastlín.
Čekal

Čekal je prírodná rezervácia ev. č. 5898 neďaleko obce Olbramkostel v okrese Znojmo v nadmorskej výške 366 - 370 metrov. Oblasť spravuje AOPK ČR.
Ochrana.
Predmetom ochrany je biotop rybníka s nadväzujúcim litorálnym pásmom a stromovým porastom pri vtoku s populáciami niektorých zvlášť chránených druhov, najmä kunky červenobruchej "(Bombina bombina)" a ďalších významných a vzácných druhov živočíchov a rastlín.
Potápačské hodiny

Potápačské hodiny sú hodinky alebo miniatúrny náramkový počítač, ktorý je určený na potápanie. Jeho úlohou je podávať potápačovi aktuálne všetky potrebné informácie o ponore.
Medzi základné funkcie patrí:
Malý Ganek

Malý Ganek (nesprávne Malý Gánok, , , ) je severozápadný satelit (Veľkého) Ganku vo Vysokých Tatrách. Od masívu Vysoká ho delí Rumanovo sedlo, od Prostredného Ganku Malá Ganková štrbina a na severe z neho vybieha samostatný bočný hrebeň medzi Ťažkú a Bielovodskú dolinu. Z južnej strany leží pod Malým Gankom severovýchodné odvetvie Zlomísk a Rumanova dolinka.
Názov.
Gang, „gánok“ znamená ľudový zastaraný slovenský pojem pre verandu, v regionálnom dialekte sa vyslovuje „ganek“. Vzťahuje sa na typickú terasu, sutinovú rampu, ktorá pozdĺžne pretína severozápadnú stenu Malého Ganku vo výške takmer 300 metrov nad Ťažkou dolinou. Nazývame ju Galériou Ganku. Názov prešiel do literatúry a kartografie vo svojej miestnej nárečovej forme. Nakoľko známejšia a správnejšia forma názvu „gánok“ je už archaická, rešpektuje sa všeobecne ľudový názov „ganek“ aj v ustálenej tatranskej zemepisnej nomenklatúre. Adjektívum „malý“ diferencuje tento vrchol od susedného Prostredného Ganku a od najvyššieho štítu masívu, od Ganku.
Výstupy.
Nedá sa predpokladať, že by na jeho vrchole stáli dávni hľadači pokladov, a tak prvými doloženými turistami na jeho vrchole boli Poliaci Karol Potkański s horskými vodcami Jęndrzejom Walom ml. a Janom Bachledom Tajberom. Bolo to 25. augusta 1892, keď sa rozhodli vystúpiť na (Veľký) Ganek západným hrebeňom z Rumanovho sedla. Severovýchodná stena pod Galériou Ganku je však oveľa väčší horolezecký problém.
Turistika.
Výstup na štít je možný len s horským vodcom. Najľahšia túra (0+), ale dosť exponovaná, vedie do Gankovej štrbiny, širokého sedla medzi Rumanovým štítom a Gankom a potom po hrebeni na vrchol.
Babetta

Babetta (babetta), hovorovo "babeta", bol moped vyvinutý a vyrábaný na Slovensku v podniku Považské strojárne v Považskej Bystrici. Neskôr sa výroba presunula do Kolárova, v rámci koncernu ZVL. Na zahraničných trhoch aj pod menami Jawa moped (moped Babetta bol úspešný exportný artikel), FreeWheeler, Nippy, Breeze ...
Babetta bola pôvodne koncipovaná ako odľahčený moped, podobne ako moped Solex, populárny v 60. rokoch 20. storočia. Po skúškach prototypov sa rozhodlo pre klasické riešenie, s ležatým, vzduchom chladeným motorom uloženým v strede. Pred spustením výroby, výrobca pomocou dotazníka overoval požiadavky budúcich zákazníkov, vrátane návrhu názvu pre nový moped. Pravdepodobnou inšpiráciou bola vtedy populárna francúzka herečka Brigitte Bardot s filmom Babette s'en va en guerre. Prvé mopedy Babetta 28 sa na trhu objavili v roku 1970 s veľkými 19 palcovými kolesami, jednoduchou a spoľahlivou technikou. Pri následnej modernizácii sa prešlo na menšie 16 palcové - typ 207. Ďalšími modelmi bola rada 210, minimokik 134 Stella a na konci produkcie typ 193 Sting. Mopedy Babetta sa vyrábali do roku 1999.
Typy mopedov Babetta.
(pozn.: typom 206 býva laikmi nesprávne označovaná prvá verzia typu 207.000 s pevným rámom) 
Koncom 80"rokov pracovali v Kolárove aj na prototype malého motocykla s motorom Sachs 50ccm/80ccm.
Červený rybníček

Červený rybníček je prírodná pamiatka ev. č. 2467, na západ od miestnej časti Znojmo - Hradiště v okrese Znojmo na pravej strane cesty Hradiště - Mašovice. Správa AOPK ČR.
Ochrana.
Predmetom ochrany je tôňa s výskytom lupeňonohých kôrovcov a vzácnych druhov živočíchov a rastlín.
Lambaréné

Lambaréné je mesto v Gabone. Leží na rieke Ogooué, asi 250 km juhovýchodne od hlavného mesta Libreville a je správnym centrom provincie Moyen-Ogooué. Žije tu okolo 27 tisíc obyvateľov (2010).
Mesto sa dostalo do povedomia vďaka nemocnici, ktorú tu založil Albert Schweitzer. Práve do tejto nemocnice smerovala expedícia Lambaréné v roku 1968 a neskôr aj v roku 1988, ktoré viezli humanitárnu pomoc z ČSSR.
Band of Joy

The Band of Joy (alebo tiež Robert Plant and the Band of Joy) je rocková skupina z anglického Birminghamu. Skupina mala v rokoch 1965 až 1968 a 1977 až 1983 niekoľko rôznych zostáv. Robert Plant v roku 2010 oživil pre koncertné turné po USA a Európe meno tejto kapely.
Skupina sa stala pre hudobnú históriu pozoruhodnou preto, lebo v nej účinkovali dvaja hudobníci, Robert Plant a John Bonham, ktorí z nej v roku 1968 odišli do skupiny Led Zeppelin. Menej je o Band of Joy známe, že ich po koncertoch ako „bedňák“ sprevádzal Noddy Holder, ktorý sa neskôr stal spevákom a jedným z frontmanov kapely Slade.
Skupina Band Of Joy pôvodne vznikla v anglickom meste West Bromwich pri Birminghame v roku 1966. Založili ju: Chris Brown (klávesy), Vernon Pereira (gitara), a spevák Robert Plant. Po konfliktoch s vedúcim skupiny Plant na pár mesiacov od kapely odišiel. Skúšal založiť svoju vlastnú skupinu Band of Joy, ale čoskoro to vzdal. Tretia inkarnácia skupiny, v ktorej bol aj Plantov priateľ z detstva, John Bonham, trvala od roku 1967 do polovice roka 1968. Ich hudobný repertoár, zmes soulovej a bluesovej hudby, bol populárny medzi birminghamskými mods. Táto zostava nahrala začiatkom roka 1968 viacero demonahrávok. Nakoľko sa im nedarilo realizovať nahrávací kontrakt, skupina sa v máji roku 1968 znovu rozpadla.
Nakrátko potom úlohu sólového gitaristu v tejto skupine prevzal Dave Pegg, ktorý neskôr hral basovú gitaru v Fairport Convention a v Jethro Tull. Pegg sa zúčastnil skúšok s Band of Joy, ale nikdy s nimi nekoncertoval. Pre turné po Škótsku v roku 1968, Plant a Bonham doplnili vtedajšiu zostavu basgitaristom Johnom Hillom (ex-Uncle Joseph) a gitaristom Mickom Strodeom.
V roku 1977 Gammond a Paul Lockey oživili Band of Joy a koncertovali so zostavou ktorú tvorili John Pasternak, Peter Robinson a klávesista Michael Chetwood. Gammond, Lockey, Pasternak a Robinson predtým hrali v skupine Bronco. Dva albumy, ktoré nahrala táto zostava sa konečne stali ich žánrovou a štýlovou značkou. Spájali progresívnu hudbu s blues a experimentovali s vtedajšími trendmi ovplyvnenými punkovou vlnou a klasickými rockovými postupmi. Svoj druhý štúdiový album skupina vydala tesne pred rozpadom v roku 1983. Gammond neskôr spolupracoval s Plantom v jeho skupine „Priory of Brion“.
V roku 2010 bolo oznámené, že Plant by chcel sformovať novú skupinu a vystupovať ako Robert Plant &amp; the Band of Joy.
Catherine Chalierová

 Catherine Chalierová (* 2. október 1947) je francúzska filozofka a prekladateľka, autorka viacerých kníh o vzťahu medzi hebrejským myslením a filozofiou. Je odborníčka na dielo Emmanuela Lévinasa, spolu s Rodolphom Calinom editovala prvé dva zväzky kritického vydania jeho zobratých spisov.
Život.
Je emeritnou profesorkou filozofie na Univerzite Paríž Ouest Nanterre La Défense. Na gymnáziu bola jej učiteľkou filozofie Élisabeth de Fontenay. V roku 1981 obhájila dizertačnú prácu "Esej o náboženskej existencii, judaizmus a inakosť" pod vedením Francisa Kaplana. Catherine Chalierová konvertovala z katolicizmu na judaizmus.
Greg Abbott

Greg Abbott, celým menom Gregory Wayne Abbott (* 13. november 1957, Wichita Falls, Texas) je texaský republikánsky právnik a politik, v rokoch 20022015 generálny prokurátor Texasu, od roku 2015 texaský guvernér. Predtým bol sudcom Najvyššieho súdu Texasu (19962001).
S manželkou Ceciliou Phalen Abbottovou, ktorú si vzal v San Antoniu v roku 1981, vychovávajú adoptívnu dcéru Audrey. Od roku 1984, kedy ho na popoludňajšom joggingu zavalil dub a prerazil mu chrbticu, je pripútaný na kolieskové kreslo. Pod vplyvom svojej manželky konvertoval po tejto nehode ku katolíckej viere. Je odporcom umelých potratov, ktoré chce zákonom zakázať bez výnimiek, sprísňovania kontroly zbraní i homosexuálnych manželstiev.
Fládnitzské vřesoviště

Fládnitzské vřesoviště je prírodná pamiatka ev. č. 2180 neďaleko obce Hnanice v okrese Znojmo v nadmorskej výške 297 - 317 metrov. Oblasť spravuje Správa NP Podyjí.
Ochrana.
Predmetom ochrany sú xerotermné trávinobylinné spoločenstvá s výskytom vzácnych druhov rastlín a živočíchov, druhová pestrosť stepného spoločenstva.
Kalamis

Kalamis () môže byť:
Karol Jordán

Karol Jordán (; *16. december 1871, Pešť† 24. december 1959, Budapešť, Maďarsko) bol maďarský horolezec, matematik, člen Maďarskej akadémie vied (od roku 1947), profesor Vyššej školy ekonomickej v Budapešti. Bol jeden z popredných tatranských horolezcov na prelome 19. a 20. storočia, iniciátor mnohých zaujímavých prvovýstupov i v zimných podmienkach. Jordán bol jedným z prvých zakladateľov lyžiarskeho klubu Magyar Sí-klub (1907) a podpredsedom jaskyniarskej sekcie Uhorskej zemepisnej spoločnosti.
Počas pobytu v Zürichu a Ženeve, kde končil štúdium, sa zoznámil s Alpami, v ktorých urobil niekoľko zimných horolezeckých výstupov. V Ženeve sa zoznámil so svojou budúcou manželkou Marthe Lavalle. V roku 1898 sa vrátil do Maďarska a začal navštevovať Vysoké Tatry s horskými vodcami a neraz i bez nich. Spolu s Karol Englischom začal ako jeden z prvých používať na horolezeckých túrach lyže. V zime 13. januára 1903 vystúpili na lyžiach na Krížnu. Neskoršie sa orientoval na vysokohorské lyžovanie, najmä v Karpatoch. Svoj posledný horolezecký výstup uskutočnil v Alpách v roku 1930.
Jeho menom bolo pomenovaných niekoľko vrcholov vo Vysokých Tatrách: Jordánov štít - dnes Posledná veža (, , ), Jordánová štrbina (prostredná z piatich depresií hrebeňa od Pyšného štítu po Lomnický štít) (, , ) a Zubatá vežička (, , ). Všetky pripomínajú prvovýstup Karola Jordána. Pod názvom Jordánky, prípadne Jordánovej cesty sa rozumie výstup z Téryho chaty na Lomnický štít.
Kalamis (sochár)

Kalamis () bol grécky sochár v 5. storočí pred Kr.
Sochár Kalamis pochádzal zrejme z Atén alebo Boiótie. Činný bol približne v prvej polovici 5. stor. pred Kr. Je považovaný za jedného z najvýznamnejších sochárov používajúcich bronz, ktorý pracoval aj s mramorom, zlatom či slonovinou.
Od antických autorov, ktorí sa o ňom zmieňujú s veľkou chválou, máme záznamy o niekoľkých jeho dielach, medzi ktoré patrí napr. Zeus Ammón vyrobený pre básnika Pindara, kolosálna bronzová socha Apolóna vyrobená pre grécke mesto Apollónia Pontiké v Trákii, Afrodita Sósandra, ktorá stála pri vstupe na aténsku Akropolu a chryselefantinová (zo zlata a slonoviny) socha Asklépia v Sikyóne, o ktorej cestovateľ Pausanias uvádza: „"Tí, ktorí vstúpia do Asklépieia, vzhliadnu pri vchode na jednej strane sediacu Panovu sochu a na druhej stojacu Artemis. Tým potom, ktorí vojdu dovnútra svätyne sa naskytne pohľad na bezfúzeho boha zo zlata a slonoviny, diela Kalamidovho. V jednej ruke drží žezlo, v druhej plod borovice píniovej."“
Sparta Rotterdam

Sparta Rotterdam je holandský futbalový klub z Rotterdamu v súčasnosti hrajúci v Eredivisie. Klub bol založený 1. apríla 1888 a je najstarším futbalovým klubom v Holandsku.
História.
1. apríla 1888 bol partiou študentov založený kriketový klub s názvom Sparta a neskôr, v júli toho roku, bol založený aj jeho futbalový oddiel. Prvý futbalový zápas odohral klub v roku 1890. Kriketový oddiel bol rozpustený o dva roky nato. 23. apríla 1893 postúpila Sparta do najvyššej holandskej futbalovej ligy, avšak o štyri roky neskôr zo súťaže odstúpila kvôli pochybným rozhodnutiam v jej zápasoch. Klub napriek tomu pokračoval v existencií a keď v roku 1899 predstavenstvo Sparty navštívilo zápas anglického klubu Sunderland, rozhodlo sa, že si ich farby (červeno-biely dres a čierne trenky) privlastní.
V roku 1905 Sparta zorganizovala prvý domáci zápas holandského futbalového mužstva. Zápas sa odohral proti Belgicku. Holanďania v tomto odvetnom zápase vyhrali 4–0 a zopakovali tak víťazstvo 4–1 spred dvoch týždňov z Antwerp.
Prvý domáci zápas na novom štadióne Het Kasteel odohrala Sparta 14. októbra 1916. V roku 1999 bol štadión renovovaný.
Klub hral na najvyššej úrovni nepretržite až do sezóny 2002/2003, kedy vypadol z Eredivisie. Medzi elitu sa vrátil v sezóne 2005/2006. Opätovne však zostúpil v roku 2010. Počas nasledujúcej sezóny v Eerste Divisie dokázal 20. augusta 2010, po výhre 12–1 nad Almere City, dorovnať rekord Ajaxu a Heraclesu Almelo v najvyššej výhre. Po šiestich rokoch v Eerste Divisie si v apríli 2016 Sparta zaistila postup do najvyššej súťaže po výhre 3–1 nad Jong Ajax.
David Koller

David Koller (* 27. september 1960, Praha) je český rockový spevák, skladateľ a bubeník.
Patrí k významným muzikantom strednej generácie českého bigbítu. Autor mnohých dnes už klasických hitov sa najviac preslávil ako líder rockovej skupiny Lucie, kde pôsobil v rokoch 1987 až 2005. Účinkoval aj v ďalších rockových formáciách (Kollerband, Pusa, Žentour, Jasná Páka, Blue Effect) a bol tiež hudobným producentom (Koistinen, Alice, Plexis, Oskar Petr, Walk Choc Ice, Lucie Bílá).
Spolu s Michalom Dvořákom zložili hudbu k filmom "Amerika" (1994), "Poslední přesun" (1995) a "Mrtvej brouk" (1998). Účinkoval vo filmoch "Pražákům, těm je tu hej" (1990) a "Akumulátor" (1994). Hosťoval u viacerých kapiel a interpretov (Pražský výběr, Turbo, Žlutý pes, Hudba Praha, Pavol Habera, Helena Vondráčková, Richard Müller, Anna K. či Miroslav Žbirka). Lucii prekvapivo opustil v novembri 2005 kvôli nezhodám so spoluhráčmi Robertom Kodymem a P.B.CH. Pôsobil aj ako koncertný bubeník v kapele Chinaski. Stalo sa tak po tragickej smrti bubeníka Pavla Grohmana, kedy mala kapela naplánované turné. Koller bol Grohmanov bubenícky vzor.
Spoločne s výtvarníkom Davidom Černým a filmárkou Alice Nellis stál za vybudováním kultúrneho centra MeetFactory, otvoreného v roku 2007.
Insígnia

 
Insígnia je „identifikačný odznak hodnosti a moci svetských alebo cirkevných osôb, ich prepožičaného aj zdedeného mocenského postavenia, úradu, sociálneho postavenia alebo dôstojnosti“.
Ide o:
Použitie.
Insígnie sa používajú pri slávnostných príležitostiach a bývajú zhotovované zo vzácnych materiálov ako sú drahé kovy a drahokamy a sú to vysoko kvalitné umelecké remeselné diela. Pôvodne šlo o premety bežného denného života (pokrývky hlavy, reťaže, súčasti odevu).
Sú zname už od staroveku, napr. u Etruskov. Na túto tradíciu nadviazali rímski cisári.
Pri akademických inštitúciach sú insígnie symbolom ich samosprávnosti. Ide o pečať, prsteň, medaily na reťaziach a žezlo.
Povstanie

Povstanie, vzbura alebo rebélia je ozbrojený hromadný odpor proti držiteľom moci (proti autorite, režimu, okupácii a pod). Iné definície akcia organizovanej, často ideologicky motivovanej skupiny alebo hnutia, ktorá sa snaží uskutočniť (alebo odvrátiť) politickú zmenu štátnej moci v regióne presviedčaním alebo donucovaním obyvateľstva prostredníctvom násilia a podvratníctva.
Americká, francúzska aj ruská revolúcia sa začali povstaním v mestách. Tie neskôr prerástli do rozsiahlych občianskych vojen.
Dejiny Slovenska ovplyvnili viaceré povstania. Jedno z najvýznamnejších bolo Slovenské národné povstanie počas druhej svetovej vojny, kedy jednotky slovenskej armády povstali proti okupácií krajiny nacistickými vojskami.
Françoise Dasturová

Françoise Dasturová (* 1942, Lyon, Francúzsko) je francúzska filozofka a prekladateľka.
Françoise Dasturová prednášala na Univerzite Paris 1 Panthéon-Sorbonne (19691995), potom na Univerzite Paris-Est Créteil Val-de-Marne (v meste Créteil na predmestí Paríža, 19951999) a nakoniec na Univerzite Sophia-Antipolis v Nice (19992003), kde je dnes emeritnou profesorkou. Spolupracuje s Husserlovým archívom v Paríži (pri École normale supérieure).
Jej práca sa zameriava na nemeckú a francúzsku fenomenológiu, na Daseinsanalýzu a na interpretáciu Hölderlinovho básnického diela. Publikovala mnoho kníh a článkov, najmä o Husserlovi, Heideggerovi, Merleau-Pontym, Derridovi, Ricœurovi a Gadamerovi.
Zagłębie Sosnowiec

Zagłębie Sosnowiec môže byť:
Zoznam kultúrnych pamiatok v obci Belá

Zoznam kultúrnych pamiatok v obci Belá môže byť:
Zoznam kultúrnych pamiatok v obci Abrahámovce

Zoznam kultúrnych pamiatok v obci Abrahámovce môže byť:
Jelení

Jelení môže byť:
Kitami

Kitami môže byť:
Kohoutovice

Kohoutovice môžu byť:
Mestská radnica

Mestská radnica môže byť:
Mainilský incident

Mainilský incident alebo Majnilský incident sa odohral 26. novembra 1939. Podľa interpretácie Sovietskeho zväzu (ZSSR) došlo k ostreľovaniu ruskej pohraničnej dediny Majnilo (dobový ruský názov: Majnila ; fínsky názov: Mainila), ktoré spôsobilo straty sovietskym vojakom, pričom za útokom stálo Fínsko. Podľa fínskej interpretácie išlo naopak o zinscenovanú provokáciu, ktorú využil ZSSR, ktorý o 4 dni po udalosti napadol Fínsko, čím začala Zimná vojna.
Podľa fínskej interpretácie bolo cieľom incidentu vykresliť Fínsko ako agresora, aby mohla Červená armáda začať protiofenzívu. Fínska strana poprela svoju účasť na útoku, obvinila ZSSR a tvrdila, že nemala na dostrel žiadne delostrelectvo. Neskôr po odtajnení vojenských dokumentov sa zistilo, že k žiadnym stratám v priebehu incidentu nedošlo.
Zoznam kultúrnych pamiatok v obci Čierna Lehota

Zoznam kultúrnych pamiatok v obci Čierna Lehota môže byť:
Stredná odborná škola polytechnická

Stredná odborná škola polytechnická môže byť:
Zoznam kultúrnych pamiatok v obci Závada

Zoznam kultúrnych pamiatok v obci Závada môže byť:
Zoznam kultúrnych pamiatok v obci Višňové

Zoznam kultúrnych pamiatok v obci Višňové môže byť:
Zoznam kultúrnych pamiatok v obci Senné

Zoznam kultúrnych pamiatok v obci Senné môže byť:
Zoznam kultúrnych pamiatok v obci Selce

Zoznam kultúrnych pamiatok v obci Selce môže byť:
Zoznam kultúrnych pamiatok v obci Bohunice

Zoznam kultúrnych pamiatok v obci Bohunice môže byť:
Bílá hora

Bílá hora môže byť:
Bílá Hora môže byť:
Kalamis Mladší

Kalamis () bol grécky sochár v 4. storočí pred Kr.
Kalamis pochádzal zrejme z Atén. O jeho dielach nemáme správy, jedine grécky cestovateľ Pausanias uvádza, že počas návštevy Delf, antického mesta na upätí hory Parnas, videl sochárske diela jeho žiaka Praxia: „"Na chrámovom štíte sa nachádzajú Artemis, Léto, Apolón a Múzy, ďalej zapadajúci Hélios, Dionýzos a Thyijské ženy. Prvé sochy zhotovil Aténčan Praxias, Kalamidov žiak..."“
Keďže Praxias žil v 4. storočí pred Kr., nemohol byť jeho učiteľ totožný so slávnym Kalamidom z 1. polovice 5. storočia pred Kr.
Ilves Tampere

Ilves Tampere môže byť:
Zoznam kultúrnych pamiatok v obci Zlatno

Zoznam kultúrnych pamiatok v obci Zlatno môže byť:
Stredná priemyselná škola

Stredná priemyselná škola môže byť:
Vespasiánov chrám

Vespasiánov chrám (iné názvy: Vespaziánov chrám, Chrám Vespaziána a Tita, Chrám Vespasiána a Tita, Vespasiánov a Titov chrám, Vespaziánov a Titov chrám; , ) sa nachádza v Ríme na západnom konci Rímskeho fóra medzi chrámom Concordia a Saturnovým chrámom. Venovaný je zbožštenému Vespasiánovi a jeho synovi Titovi.
Príkaz na budovanie chrámu na počesť svojho otca vydal Titus v roku 79. Chrám bol však dokončený až za vlády jeho brata Domiciána približne okolo roku 87, ktorý ho venoval aj jemu.
Zoznam kultúrnych pamiatok v obci Rybník

Zoznam kultúrnych pamiatok v obci Rybník môže byť:
Zoznam kultúrnych pamiatok v obci Riečka

Zoznam kultúrnych pamiatok v obci Riečka môže byť:
Zoznam kultúrnych pamiatok v obci Podhradie

Zoznam kultúrnych pamiatok v obci Podhradie môže byť:
Google Pixel

Google Pixel môže byť:
Zoznam kultúrnych pamiatok v obci Podhorany

Zoznam kultúrnych pamiatok v obci Podhorany môže byť:
Praxias

Praxias () môže byť:
Zoznam kultúrnych pamiatok v obci Ruskovce

Zoznam kultúrnych pamiatok v obci Ruskovce môže byť:
Pixel (smartfón)

Pixel je značka radu telefónov od spoločnosti Google s operačným systémom Android, ktorá bola predstavená 4. októbra 2016. Nový rad nahradí predchádzajúci rad Nexus. Telefóny sú špičkovo vybavené a majú vysokú cenu.
Popis radu.
4. októbra 2016 boli oficiálne predstavené dva telefóny nového radu. Oba telefóny produkuje HTC a patria v čase predstavenia k špičke, čo sa ale prejaví oproti radu Nexus aj v cene. Pre americký trh bola napríklad cena menšieho z oboch modelov stanovená na 649 dolárov bez dane.
Nové technológie.
Pixel pridáva ku konkurenčnému štandardu špičky telefónov ďalšie funkcie navyše, ako je Google Assistant alebo nadstavba Pixel Launcher.
Zoznam kultúrnych pamiatok v obci Ploské

Zoznam kultúrnych pamiatok v obci Ploské môže byť:
Zoznam kultúrnych pamiatok v obci Petrovce

Zoznam kultúrnych pamiatok v obci Petrovce môže byť:
Hevlínské jezero

Hevlínské jezero je prírodná pamiatka ev. č. 1834 v okrese Znojmo severozápadne od obce Hevlín. Správa AOPK ČR. Oblasť sa nachádza na pravej strane komunikácie Hevlín-Dyjákovice, neďaleko je vodný kanál Krhovice - Hevlín.
Ochrana.
Predmetom ochrany je mokraď s vodnými plôškami a bohatým kríkovým poschodím, bohatou avifaunou. V oblasti sa vyskytujú tiež chránené druhy obojživelníkov ako napr. kunka červenobruchá, či hrabavka škvrnitá. Ide aj o vtáčiu rezerváciu s hniezdiskami.
Zoznam kultúrnych pamiatok v obci Ostrov

Zoznam kultúrnych pamiatok v obci Ostrov môže byť:
Zoznam kultúrnych pamiatok v obci Nižná

Zoznam kultúrnych pamiatok v obci Nižná môže byť:
Zoznam kultúrnych pamiatok v obci Lúčky

Zoznam kultúrnych pamiatok v obci Lúčky môže byť:
Zoznam kultúrnych pamiatok v obci Lúčka

Zoznam kultúrnych pamiatok v obci Lúčka môže byť:
Zoznam kultúrnych pamiatok v obci Kochanovce

Zoznam kultúrnych pamiatok v obci Kochanovce môže byť:
Zoznam kultúrnych pamiatok v obci Klokočov

Zoznam kultúrnych pamiatok v obci Klokočov môže byť:
Zoznam kultúrnych pamiatok v obci Kamienka

Zoznam kultúrnych pamiatok v obci Kamienka môže byť:
Zoznam kultúrnych pamiatok v obci Kamenná Poruba

Zoznam kultúrnych pamiatok v obci Kamenná Poruba môže byť:
Zoznam kultúrnych pamiatok v obci Jablonové

Zoznam kultúrnych pamiatok v obci Jablonové môže byť:
Zoznam kultúrnych pamiatok v obci Hrušov

Zoznam kultúrnych pamiatok v obci Hrušov môže byť:
Zoznam kultúrnych pamiatok v obci Horná Ves

Zoznam kultúrnych pamiatok v obci Horná Ves môže byť:
Zoznam kultúrnych pamiatok v obci Horná Lehota

Zoznam kultúrnych pamiatok v obci Horná Lehota môže byť:
Zoznam kultúrnych pamiatok v obci Haniska

Zoznam kultúrnych pamiatok v obci Haniska môže byť:
Zoznam kultúrnych pamiatok v obci Gerlachov

Zoznam kultúrnych pamiatok v obci Gerlachov môže byť:
Zoznam kultúrnych pamiatok v obci Dúbrava

Zoznam kultúrnych pamiatok v obci Dúbrava môže byť:
Zoznam kultúrnych pamiatok v obci Dubové

Zoznam kultúrnych pamiatok v obci Dubové môže byť:
Zoznam kultúrnych pamiatok v obci Breznička

Zoznam kultúrnych pamiatok v obci Breznička môže byť:
Zoznam kultúrnych pamiatok v Prešove

Zoznam kultúrnych pamiatok v Prešove môže byť:
Zoznam kultúrnych pamiatok v Košiciach – mestskej časti Staré Mesto

Zoznam kultúrnych pamiatok v Košiciach – mestskej časti Staré Mesto môže byť:
Zoznam kultúrnych pamiatok v okrese Bratislava I

Zoznam kultúrnych pamiatok v okrese Bratislava I môže byť:
Zoznam kultúrnych pamiatok v obci Ždiar

Zoznam kultúrnych pamiatok v obci Ždiar môže byť:
Zoznam kultúrnych pamiatok v Levoči

Zoznam kultúrnych pamiatok v Levoči môže byť:
Zoznam kultúrnych pamiatok v Banskej Bystrici

Zoznam kultúrnych pamiatok v Banskej Bystrici môže byť:
Zoznam kultúrnych pamiatok v Banskej Štiavnici

Zoznam kultúrnych pamiatok v Banskej Štiavnici môže byť:
Zoznam kultúrnych pamiatok v Kežmarku

Zoznam kultúrnych pamiatok v Kežmarku môže byť:
Zoznam kultúrnych pamiatok v obci Osturňa

Zoznam kultúrnych pamiatok v obci Osturňa môže byť:
Chrám Concordia

Chrám Concordia () je chrám venovaný starorímskej bohyni Concordii, ktorý sa nachádza v západnej časti Rímskeho fóra. Výstavba chrámu bola sľúbená Marcom Furiom Camillom už v roku 367 pred Kr., avšak chrám nebol dokončený skôr než v roku 167 pred Kr. Budova bola niekoľkokrát zničená a znovu obnovená. Posledná obnova, ktorá prebehla medzi rokmi 7 až 10 pod budúcim rímskym cisárom Tiberiom, je opísaná v Plíniovej "Prírodovede". Približne okolo roku 1450 bol chrám zbúraný a premenený na vápenku, aby sa mramor mohol znovu použiť na výstavbu.
Stredná priemyselná škola elektrotechnická

Stredná priemyselná škola elektrotechnická môže byť:
Stredná zdravotnícka škola

Stredná zdravotnícka škola môže byť:
Stredná odborná škola technická

Stredná odborná škola technická môže byť:
Stredná odborná škola obchodu a služieb

Stredná odborná škola obchodu a služieb môže byť:
Stredná odborná škola elektrotechnická

Stredná odborná škola elektrotechnická môže byť:
Odboj

Odboj alebo odbojové hnutie je organizovaný odpor určitej časti civilného obyvateľstva proti vládnúcemu režimu alebo okupácii, v súčasnosti často s cieľom narušiť mier, poriadok a stabilitu. Hnutie odporu sa môže snažiť dosiahnuť svoje ciele aj prostredníctvom použitia nenásilného odporu (niekedy nazývaný civilný odpor), alebo použitím sily, či už formou ozbrojeného alebo neozbrojeného odporu. V mnohých prípadoch, ako napríklad v Nórsku počas druhej svetovej vojny, hnutie odporu môže používať obe násilné aj nenásilné metódy, zvyčajne fungujú v rámci rôznych organizácií a pôsobiace v rôznych fázach alebo zemepisných oblastiach v rámci jednej krajiny.
Príslušníci hnutia odporu nemusia byť vždy považovaní za kombatantov v zmysle Ženevských dohôd, ktoré tieto práva umožňujú uznať pre bojovníkov proti koloniálnej nadvláde, cudzej okupácii alebo proti rasistickému režimu. Niektoré krajiny alebo režimy ich môžu považovať za teroristov alebo banditov. Ich zaradenie je preto čisto politickou otázkou.
Termín sa často spája s hnutím odporu v Nemcami okupovanej Európe počas druhej svetovej vojny. Počas druhej svetovej vojny fungovalo hnutie odporu aj na Slovensku. Predstavovali ho rôzne ilegálne organizácie, medzi najznámejšie z nich patrili Flóra a Justícia. Príslušníci odboja sa podieľali na príprave Slovenského národného povstania. Odbojové hnutie viedlo spravodajskú činnosť pre vojská Spojencov, pomáhalo ukrývať politicky, či rasovo prenasledované osoby a vojnových zajatcov, ktorým sa podarilo uniknúť z nacistického zajatia. Na mnohých miestach viedlo diverznú činnosť a sabotáže, či otvorenú partizánsku vojnu.
10. symfónia

10. symfónia alebo symfónia č. 10 alebo desiata symfónia je názov niekoľkých hudobných diel od rôznych autorov:
Arare

Arare môže byť:
Aogašima

Aogašima môže byť:
Azerbajdžan na Letných olympijských hrách 1996

Azerbajdžan na Letných olympijských hrách 1996 v Atlante v Spojených štátoch amerických reprezentovalo 23 športovcov, z toho 3 ženy v 9 športoch. Boli to prvé hry, na ktorých vystupoval Azerbajdžan ako samostatný štát. Reprezentant Namig Abdullajev sa stal prvým azerbajdžanským medailistom: 1 strieborná. Vlajkonosičom výpravy bol Nazim Hüseynov.
Azerbajdžan na Letných olympijských hrách 2000

Azerbajdžan na Letných olympijských hrách 2000 v Sydney v Austrálii reprezentovalo 31 športovcov, z toho 6 žien v 8 športoch. Reprezentanti získali 3 medialy: 2 zlaté a 1 bronzová. Vlajkonosičom výpravy bol Namig Abdullajev.
Nábrežie M. R. Štefánika

Nábrežie M. R. Štefánika je nábrežie:
Mandloňová mez

Mandloňová mez je prírodná pamiatka ev. č. 1847 neďaleko obce Strachotice v okrese Znojmo v nadmorskej výške 240 - 250 metrov. Oblasť spravuje AOPK ČR.
Ochrana.
Predmetom ochrany je hojný výskyt kriticky ohrozeného druhu mandle nízkej ("Amygdalus nana").
Zrušenie.
Prírodná pamiatka bola začlenená od 1. januára 2014 pod novovzniknutú PP Ječmeniště.
Half

Half je piaty štúdiový album slovenského artrockového speváka a skladateľa Ivana Csudaia z roku 1998. Album vyšiel v limitovanom náklade vďaka podpore Strediska pre švajčiarsko-slovenskú kultúrnu výmenu Pro Helvetia.
Album nepredstavuje štandardný formát CD; ide o CD-R prílohu k nadrozmernému bukletu kosoštvorcovo-elipsovitého tvaru. Na prednom obale je použitý Csudaiov obraz „Brechen – Trennen 3“ (1997). Vo vnútri bukletu sa nachádza jeho ďalších deväť výtvarných diel z rovnomenného cyklu "Half" (1997). Buklet obsahuje texty k skladbám (okrem 10).
Album bol uvedený v novembri 1998 ako súčasť multimediálnej vernisáže daného cyklu v šamorínskej At Home Gallery.
Autorstvo.
Hudba a texty: Ivan Csudai (1 – 13)
Azerbajdžan na Letných olympijských hrách 2004

Azerbajdžan na Letných olympijských hrách 2004 v Aténach v Grécku reprezentovalo 36 športovcov, z toho 6 žien v 10 športoch. Reprezentanti získali 5 medialy: 1 zlatú a 4 bronzové. Vlajkonosičom výpravy bol Nizami Pašajev.
Isla Fisherová

Isla Lang Fisherová (* 3. február 1976, Mascat, Omán) je austrálska herečka, známa z filmov "Ako uloviť družičku" (2005) alebo "Veľký Gatsby" (2013). Od roku 2010 je vydatá za herca Sacha Baron Cohena a má s ním tri deti.
Životopis.
Narodila sa v arabskom meste Maskat. Jej rodičia sú škótskeho pôvodu a do Ománu sa presťahovali, pretože tam jej otec pracoval pre OSN. Má štyroch bratov a keď mala Isla sedem rokov, presťahovali sa do austrálskeho mesta Perth.
Kariéra.
Zhruba v jej deviatich rokoch sa prvý krát objavila v reklame jednej austrálskej televízie. Časom sa objavila v austrálskych seriáloch v menších rolách. V sedemnástich rokoch dostala prvú väčšiu rolu v televíznom seriáli "Domov v zálive", kde účinkovala tri roky. Následne študovala na umeleckej škole v Paríži s odborom mimika a komédia.
Po čase sa presťahovala do Londýna, kde sa objavovala v muzikáloch a pantomimických predstaveniach pre televíziu BBC.
V roku 2002 dostala ponuku zahrať si v komédií "Scooby-Doo", kde stvárnila postavu Mary Jane, kvôli ktorej mala počas celého natáčania blond parochňu. Vo filme sa tiež objavili herci ako Sarah Michelle Gellarová či Rowan Atkinson. Postupne dostávala viac ponúk z Hollywoodu, a tak sa objavila popri komikoch Owenovi Wilsonovi či Vince Vaughnaovi v komédií "Ako uloviť družičku" z roku 2005. Film Isle priniesol cenu MTV Movie Award v kategórií prelomový herecký výkon.
V roku 2007 sa na hereckom pľaci stretla s hercami ako sú Joseph Gordon-Levitt či Jeff Daniels vo filme "Ten, kto dáva bacha". Pôvodne sa mala objaviť aj vo filme "Simpsonovci". Venuje sa tiež dabingu a v roku 2010 dabovala postavičku v animovanej rozprávke "Horton".
V roku 2009 stvárnila v snímke "Spoveď nákupnej maniačky" absolventku vysokej školy Rebeccu Bloomwoodovú, ktorá pracuje ako redaktorka, závislá na nakupovaní. Napriek kritike jej postava vyniesla tretiu nomináciu na Teen Choice Awards. V roku 2013 sa objavila v trháku "Veľký Gatsby" s hercami ako Leonardo DiCaprio či Tobey Maguire, ako aj v trileri "Podfukári", kde si zahrala popri Morganovi Freemanovi. V druhej časti, ktorá sa natáčala v roku 2016, sa Isla kvôli tehotenstvu neobjavila.
Osobný život.
Od roku 2010 je vydatá za herca Sacha Baron Cohena, s ktorým má tri deti. Zoznámili sa v roku 2002 na párty v Austrálií a o dva roky sa zasnúbili. Kvôli svadbe so Sachom konvertovala na židovskú vieru. Jej herecké plány do budúcna nie sú známe.
Agitprop

Agitprop môže byť:
Clickbait

Clickbait (z angl. "click" – kliknutie a "bait" – návnada) je upútavka (väčšinou nadpis webovej stránky, článku alebo miniatúra videa) vytvorená tak, aby návštevníka zaujala či presvedčila natoľko, aby klikol na s ňou spojený hyperlink. Ten ho obyčajne zavedie na článok alebo video s pochybným, respektíve s upútavkou iba čiastočne alebo vôbec nesúvisiacim obsahom. Využíva senzačné titulky alebo príťažlivé obrázky, ktorých cieľom je primäť návštevníka ku klikaniu a zdieľaniu materiálov na sociálnych sieťach alebo na zvyšovanie návštevnosti webovej stránky. Nie je pri tom dôležité, či si daný text návštevník prečíta, ale o to, že zvýšil návštevnosť. Clickbaity môžu byť nebezpečné aj preto, že články zvyknú obsahovať škodlivý kód alebo šíria falošné správy.
Typický nadpis clickbaitu sa snaží vzbudiť pozornosť a zvedavosť čitateľa, ale neposkytne dostatok informácií, ktoré by záujem nasýtili. Záujemca preto musí kliknúť na hyperlink vedúci k ďalšiemu obsahu. Z historického pohľadu je technika clickbaitu odvodená z bulvárnej žurnalistiky, ktorá prezentuje málo známe alebo neznáme správy a využíva nadpisy priťahujúce pozornosť, vrátane zveličovania informácií, šírenia škandálov a senzácií.
Protiváha.
Záplava cklickbaitov viedla od roku 2014 k pokusom zastaviť ich používanie. Satirický časopis "The Onion" spustil novú stránku ClickHole, ktorá paroduje webové stránky typu clickbait, ako sú napríklad Upworthy a BuzzFeed. V auguste 2016 Facebook ohlásil, že do prevádzky spúšťa nové filtre, ktoré sa budú snažiť takýto obsah v sociálnej sieti utlmiť. Softvér bude podľa doterajších zručností a skúseností analyzovať titulky, aby vylúčil tie, ktoré sa snažia navodiť neprimeranú senzáciu.
Použitie clickbaitu malo aj politické dôsledky pri poškodzovaní mena politikov a inštitúcií, pričom viedlo k rastu popularity rôznej „alternatívnej“ politiky. Katherine Vinerová, šéfredaktorka novín "The Guardian", sa vyjadrila, že „jednoduché klikanie na úkor presnosti a dôveryhodnosti“ podkopáva hodnoty žurnalistiky a pravdy. Emotívne témy s výraznými nadpismi sú široko zdieľané a klikané, čo vedie k „hromadeniu hanebností“ a množeniu takýchto webových stránok naprieč politickým spektrom – vrátane "Breitbart News", "Huffington Post", "Salon", "Townhall" a "Gawker Media" blogy – ktoré tak profitujú z vytvárania zdieľateľných krátkych textov (často s veľkým množstvom reklamy) podsúvajúcich jednoduché stanoviská k politickým a kultúrnym záležitostiam.
Chromebook

Chromebook je notebook, na ktorom beží linuxový operačný systém Chrome OS. Tieto zariadenia boli pôvodne určené na prácu počas pripojenia na internet, pričom väčšina aplikácií a údajov bola založená na cloude. Pôvodný Chromebook bol príkladom tenkého klienta. Po uvedení boli niektoré aplikácie (Gmail, Docs, Sheets a Slides) prepísané na beh aj v offline režime a sú dostupné aj androidové aplikácie pre Chromebooky, čo robí túto platformu použiteľnú aj na viac všeobecné použitie ako typický tenký klient.
Prvé Chromebooky od Aceru a Samsungu sa začali predávať 15. júna 2011. Neskôr bola uvedená desktopová verzia Chromebox v máji 2012 a zariadenie všetko v jednom predstavila v roku 2014 firma LG Electronics.
Chromebooky sa primárne predávajú priamo od Google a ich retailových partnerov. V roku 2012 boli školy najväčšími odberateľmi. 
Na Google I/O 2016 zaznelo, že budú pre vybrané Chromebooky dostupné aj Android aplikácie cez Google Play Store, čo bude mať za následok dva obchody s aplikáciami v Chrome OS.
V marci 2018 Acer a Google oznámili vytvorenie prvého tabletu Chromebook: karta Chromebook 10. Toto zariadenie malo súťažiť s trhom so zľavou tabletov Apple iPad na trhu vzdelávania. Obrazovka karty 10 (9,7 palca, rozlíšenie 2048 x 1536) bola identická s obrazovkou iPadu. Zariadenie obsahuje stylus. Ani jedno zariadenie neobsahuje klávesnicu.
Chromebox

Chromebox je osobný počítač, na ktorom beží operačný systém Chrome OS. Je to stolný variant notebooku Chromebook.
Chromeboxy ako aj ostatné zariadenia s Chrome OS primárne podporujú webové aplikácie, teda výrazne závisia na pripojení na internet. Pripojenie môže byť bezdrôtové alebo cez ethernetový port.
Tieto stroje sú klasifikované ako malé PC a typicky obsahujú sieťový vypínač a sadu pripojení na podporu klávesnice, ukazovacieho zariadenia a jedného alebo viac monitorov. Ako úložisko sa používajú SSD disky a tlačiarne sú podporované iba bezdrôtové. Prvý Chromebok uviedol Samsung 26. mája 2012, obsahoval dvojjadrový procesor Intel Celeron 867 na 1,3 GHz a 6 USB 2.0 portov a dva porty DisplayPort++ kompatibilné s HDMI, DVI a VGA.
Chromium OS

Chromium OS je open-source vývojová verzia Chrome OS, operačného systému od Google. Chromium OS je založený na linuxovom jadre a používa prehliadač Chromium ako hlavné používateľské rozhranie. Ako výsledok, Chromium OS primárne podporuje webové aplikácie.
Architektúra.
Architektúra je trojvrstvová, zložená z troch hlavných komponentov.